Madeleine Korbel Albright (alizaliwa 15 Mei 1937 - 23 Machi 2022) alikuwa mwanamke wa kwanza kuwa Waziri wa Mambo ya Nje wa Marekani. Aliteuliwa na Rais Bill Clinton wa Marekani tarehe 5 Desemba 1996, na alikubaliwa bila pingamizi na Bunge la Marekani kwa kura ya 99-0. Aliapishwa tarehe 23 Januari 1997. Alikosolewa kutokana na kuunga mkono wake na mashambulio ya NATO dhidi ya Yugoslavia mnamo mwaka 1999. Alihusishwa pia na vifo vya raia wa Irak, hasa watoto, kutokana na vikwazo vya kiuchumi vilivyoamuliwa na Baraza la Usalama la UM dhidi ya nchi hiyo. Albright alipozaliwa katika wilaya ya Smíchov mjini Prague, Chekoslovakia, alipewa jina Marie Jana Korbelová. Wakati wa kuzaliwa kwake, nchi hiyo ilikuwa imepata kuwa huru kwa miaka isiyozidi ishirini, kutoka nchi ya Austria baada ya Vita Vikuu vya Kwanza vya Dunia. Baba yake, Josef Korbel, ambaye alikuwa mwanadiplomasia, alikuwa Mcheki wa Kiyahudi na muungaji mkono wa Wademokrati wa mapema wa Kicheki: Tomáš Garrigue Masaryk na Edvard Beneš. Alikuwa mtoto wa kwanza kutoka kwa bibi yake wa Kiyahudi, Anna (née Spieglová), ambaye baadaye alijifungua msichana mwingine Katherine (mwalimu) na mvulana John (mwanauchumi).